Document ID: 31978D0990

ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Νοεμβρίου 1978 περί απορρίψεως του χαρακτηρισμού ως επιστημονικής της συσκευής με την ονομασία "Automax 16 mm cine-pulse camera"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς ως προς τους δασμούς του Κοινού Δασμολογίου εισαγωγής αντικειμένων εκπαιδευτικού, επιστημονικού ή μορφωτικού χαρακτήρα(1),
τον κανονισμό (ΕΟΚ) αριθ. 3195/75 της Επιτροπής της 2ας Δεκεμβρίου 1975 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75(2), και ιδίως τα άρθρα 4 και 5,
Εκτιμώντας:
ότι, με επιστολή της 16ης Ιουνίου 1978, η βρετανική κυβέρνηση ζήτησε από την Επιτροπή να θέσει σε λειτουργία τη διαδικασία που προβλέπεται από τα άρθρα 4 και 5 του κανονισμού (ΕΟΚ) αριθ. 3195/75 προς το σκοπό του χαρακτηρισμού της συσκευής με την ονομασία "Automax 16 mm cine-pulse camera" ως επιστημονικής συσκευής και, σ' αυτή την περίπτωση, εάν συσκευές ισοδύναμες επιστημονικής αξίας κατασκευάζονται επί του παρόντος στην Κοινότητα-
ότι, σύμφωνα με τις διατάξεις του άρθρου 4 παράγραφος 5 του κανονισμού (ΕΟΚ) αριθ. 3195/75, ομάδα εμπειρογνωμόνων, αποτελούμενη από εκπροσώπους όλων των Κρατών Μελών, συνήλθε στις 20 Οκτωβρίου 1978, στο πλαίσιο της Επιτροπής Τελωνειακών Ατελειών, προς το σκοπό εξετάσεως της προκειμένης περιπτώσεως-
ότι από αυτή την εξέταση προέκυψε ότι η εν λόγω συσκευή είναι μία αυτόματη επαναληπτική κινηματογραφική συσκευή λήψεως, χρησιμοποιούμενη, μεταξύ άλλων, για να κινηματογραφεί κατά τη διάρκεια ορισμένου διαστήματος τις νυκτερινές μετατοπίσεις των γυμνοσαλιάγκων της ταχείας καταγραφής των πληροφοριών αφορώσης τις αντιδράσεις των γαστεροπόδων με την ευκαιρία μελετών περί της επιδράσεως των νευρονίων στη συμπεριφορά τους-
ότι πρόκειται για συσκευή πολλαπλών χρήσεων που δεν έχει αυτή η ίδια τα αντικειμενικά χαρακτηριστικά που την καθιστούν ειδικώς κατάλληλη για την καθαρή επιστημονική έρευνα και ότι η χρησιμοποίησή της για σκοπούς έρευνας δεν αρκεί, μόνη αυτή, να της προσδώσει το χαρακτήρα επιστημονικής συσκευής- ότι δεν είναι κατά συνέπεια, δυνατό να θεωρηθεί ως επιστημονική συσκευή,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η συσκευή υπό την ονομασία "Automax 16 mm cine-pulse camera" δεν πρέπει να θεωρηθεί ως επιστημονική συσκευή.
Άρθρο 2
Η παρούσα απόφαση απευθύνεται στα Κράτη Μέλη.
Έγινε στις Βρυξέλλες, στις 21 Νοεμβρίου 1978.

Labels: 12
3
1